Document ID: 31990D0405

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 27ης Ιουλίου 1990
σχετικά με τη σύναψη συμφωνίας, υπό μορφή ανταλλαγής επιστολών, για την προσωρινή παράταση της ισχύος του πρωτοκόλλου που προσαρτάται στη συμφωνία μεταξύ της Ευρωπαϊικής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από 1ης έως 30 Απριλίου 1990
(90/405/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης (1), όπως τροποποιήθηκε από τη συμφωνία που υπογράφηκε στις 17 Μαρτίου 1989 (2),
την πρόταση της Επιτροπής,
Εκτιμώντας:
ότι η Κοινότητα και η Δημοκρατία της Σενεγάλης άρχισαν διαπραγματεύσεις, όπως προβλέπονται στο άρθρο 17 δεύτερο εδάφιο της συμφωνίας, για να καθορίσουν το καθεστώς που θα ισχύσει μετά τις 28 Φεβρουαρίου 1990, ημερομηνία λήξεως της ισχύος του πρωτοκόλλου που προσαρτάται στη συμφωνία·
ότι τα δύο μέρη είχαν συμφωνήσει, στις 24 Φεβρουαρίου 1990, να παρατείνουν το εν λόγω πρωτόκολλο για μια προσωρινή περίοδο από 1ης έως 30 Μαρτίου 1990·
ότι τα δύο μέρη συνεφώνησαν, στις 30 Μαρτίου 1990, να παρατείνουν την ισχύ του εν λόγω πρωτοκόλλου για μια δεύτερη προσωρινή περίοδο, από 1ης έως 30 Απριλίου 1990, εν αναμονή των αποτελεσμάτων των προαναφερόμενων διαπραγματεύσεων,
ΑΠΟΦΑΣΙΖΕΙ:
Άρθρο 1
Η συμφωνία υπό μορφή ανταλλαγής επιστολών για τη δεύτερη προσωρινή παράταση της ισχύος του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης, για την περίοδο από 1ης έως 30 Απριλίου 1990, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει τα πρόσωπα που θα είναι αρμόδια να υπογράψουν τη συμφωνία δεσμεύοντας την Κοινότητα.
Βρυξέλλες, 27 Ιουλίου 1990.

Labels: 18
6